Revoltător. Marius Șumudică, făcut "ţigan“ la televiziunea turcă. "Se comportă ca un ţigan, e un ţigan".
Marius Şumudică antrenează la Gaziantep de pe 14 iunie 2019. Gaziantep e pe locul 4 în Turcia, cu 31 de puncte în 17 meciuri. Şumudică a cerut un salariu de 1,6 milioane de euro pentru el şi staff-ul lui.
La fix o lună de la cazul "Colţescu" din Champions League, Marius Şumudică a fost victima unei insulte rasiste în direct la un post TV din Turcia.Marius Şumudică, antrenorul lui Gaziantep, a dezvăluit că se simte insultat de conducerea echipei sale după primele negocieri pentru prelungirea contractului. Acest lucru l-a înfuriat pe Erman Toroglu, un cunoscut comentator TV turc. Reacţia sa a fost, însă, una extrem de jignitoare la adresa antrenorului român. L-a numit pe Marius Şumudică ţigan şi cerşetor."Antrenorul ăsta e plin de figuri, joacă teatru. Nu am mai văzut aşa ceva, unde se crede? Se comportă ca un ţigan, e un ţigan. Dar cum să-i spun altfel, să-l numesc cerşetor?", a spus comentatorul TV.